Diari Oficial de la Generalitat Valenciana


Sumari del DOGV 7736, del 08-03-2016 (2016/1472)

RESOLUCIÓ de 22 de febrer de 2016, de la Direcció General d'Investigació, Innovació, Tecnologia i Qualitat, per la qual es renova autorització sanitària per a extracció de progenitors hematopoètics de sang de cordó umbilical a l'Hospital Baix Segura d'Orihuela.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7736

Data del DOGV
:   08-03-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/1472


Data del document
:   22-02-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 22 de febrer de 2016, de la Direcció General d'Investigació, Innovació, Tecnologia i Qualitat, per la qual es renova autorització sanitària per a extracció de progenitors hematopoètics de sang de cordó umbilical a l'Hospital Baix Segura d'Orihuela. [2016/1472]  
L'Hospital Baix Segura d'Orihuela va renovar l'autorització sanitària per a efectuar extracció de progenitors hematopoètics de sang de cordó umbilical per mitjà de la Resolució de 27 d'abril de 2012, de la Conselleria de Sanitat.  
Miguel Elías Fayos de la Asunción, gerent del Departament de Salut d'Orihuela, va presentar una sol·licitud de renovació d'autorització per a extracció de progenitors hematopoètics de sang de cordó umbilical de l'Hospital del Baix Segura d'Orihuela, amb data 10 de febrer de 2016.  
  
La Direcció General d'Assistència Sanitària i el director del Programa de Trasplantaments de la Comunitat Valenciana emeten un informe favorable sobre la renovació sol·licitada.  
  
Fonaments jurídics  
  
1. La Direcció General d'Investigació, Innovació, Tecnologia i Qualitat de la Conselleria de Sanitat Universal i Salut Pública és competent en virtut d'allò que disposen, d'una banda, l'Ordre, de 26 de febrer de 2008, de la Conselleria de Sanitat sobre autorització sanitària de centres sanitaris de la Comunitat Valenciana per a la pràctica d'activitats d'extracció i de trasplantament d'òrgans, teixits i cèl·lules, d'altra banda, el Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, i també el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública.  
2. Es compleix el que estableix el Reial Decret Llei 9/2014, de 4 de juliol, pel qual es fixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i s'aproven les normes de coordinació i funcionament per al seu ús en humans, i el que estableix també l'Ordre de 26 de febrer de 2008, de la Conselleria de Sanitat.  
  
Vistos els antecedents de fet i els preceptes legals esmentats i els altres que s'apliquen, resolc:  
  
Renovar l'autorització sanitària per a extracció de progenitors hematopoètics de sang de cordó umbilical de l'Hospital del Baix Segura d'Orihuela. Aquesta autorització és vàlida per un període de 4 anys, a partir de la data de la present resolució.  
  
L'autorització es pot revocar en qualsevol moment, si s'alteren o incompleixen els requisits i les consideracions que l'han fet possible. Als efectes de l'activitat que s'autoritza, el centre queda sotmés a la inspecció i el control de la Conselleria de Sanitat.  
  
Aquesta resolució es notifica als interessats, amb l'advertència que no esgota la via administrativa i que contra aquesta poden interposar un recurs d'alçada davant de la Secretaria Autonòmica de Sanitat Universal i Salut Pública en el termini d'un mes comptat a partir de l'endemà de la data de notificació.  
  
València, 22 de febrer de 2016.- El director general d'Investigació, Innovació, Tecnologia i Qualitat: Óscar Zurriaga Llorens.